Un sucevean a devenit campion la box al Insulelor Baleare. Marius Florin Anton, originar din Adâncata, l-a învins la puncte, prin decizie unanimă, pe Jonatan Jimenez. În timpul meciului, arbitrul l-a numărat pe adversarul românului, ca urmare a lovitorilor încasate. Marius Florin Anton a boxat la categoria 80 de kilograme și a reprezentat clubul Team Asenov, din Palma de Mallorca, acolo unde este antrenat de Marian Asenov.
Acest titlu îi permite suceveanului să lupte pentru a deveni campion al Spaniei.
”Este o victorie fantastică și muncită din greu. Dar nu vreau să mă opresc aici și îmi propun să devin campion al Spaniei”, a menționat Marius Florin Anton.
Acesta a practicat boxul la Suceava, unde l-a avut antrenor pe Andrei Leonard Bejinariu.
Pentru suceveanul din Adâncata, boxul este mai mult un hobby, o dragoste a copilăriei. Majoritatea timpului lucrează gardă de corp pentru persoane diplomatice.
Printre cei pe care Anton îi păzește de neplăceri se numără unul dintre celebrii fotbaliști de la PSG, spaniolul Marco Asensio.